सिलहट: ब्रेंडन मावुता और सिकंदर रजा के सात विकेट की मदद से जिंबाब्वे ने पहले क्रिकेट टेस्ट में बांग्लादेश को मंगलवार को 151 रन से हराकर पांच साल में पहली जीत दर्ज की। टेस्ट क्रिकेट में पदार्पण करने वाले लेग स्पिनर मावुता ने 21 रन देकर चार विकेट लिये जबकि आफ स्पिनर रजा ने 41 रन देकर तीन विकेट चटकाये। बांग्लादेश को चौथे दिन जीत के लिये 321 रन का लक्ष्य मिला था जिसके जवाब में टीम 169 रन पर आउट हो गई। वेलिंगटन मसाकाजा ने भी दो विकेट लिये। मसाकाजा ने आरिफुल हक (38) को पवेलियन भेजकर बांग्लादेश की पारी का समापन किया ।